भारत आतंकी हमले के प्रति संवेदनशील : चिदंबरम  
गृह मंत्री पी चिदंबरम ने कहा कि भारत आतंकी खतरों के प्रति संवेदनशील है क्योंकि यह आतंकवाद के केंद्र के करीब स्थित है।
गृह मंत्री पी चिदंबरम ने बुधवार को कहा कि भारत आतंकी खतरों के प्रति संवेदनशील है क्योंकि यह आतंकवाद के केंद्र के करीब स्थित है।  चिदंबरम ने कहा, कोई भी देश आतंकवाद से मुक्त नहीं है। हम अधिक संवेदनशील हैं क्योंकि हम आतंकवाद के केंद्र पाकिस्तान और अफगानिस्तान के करीब हैं। उन्होंने कहा, काबुल के अत्यधिक सुरक्षित इलाके में कल अफगानिस्तान के पूर्व राष्ट्रपति बुरहानुद्दीन रब्बानी की हत्या कर दी गई थी, कोई शहर पूरी तरह से सुरक्षित नहीं है। उन्होंने कहा, हम 24 घंटे सतर्क हैं। तमाम कमियों के बावजूद हमने पुलिस बलों को सजग रहने को कहा है। गृहमंत्री ने कहा कि संभावित हमलों से निपटने में हमारी क्षमता पर्याप्त नहीं है। खुफिया जानकारी एकत्र करने, जांच और आतंकवाद निरोधक एजेंसी के साथ मिलकर आंकड़ा एकत्र करने की व्यवस्था बनानी होगी।